CELEX: 22016D1797
Language: bg
Date: 2016-09-15 00:00:00
Title: Решение № 1/2016 на Съвместния комитет по изпълнението, създаден по силата на Споразумението за доброволно партньорство между Европейския съюз, от една страна, и Република Индонезия, от друга страна от 15 септември 2016 година относно началната дата на прилагане на схемата за разрешителни съгласно законодателството в областта на горите, управлението и търговията (FLEGT) [2016/1797]

11.10.2016   
            
            
               BG
            
            
               Официален вестник на Европейския съюз
            
            
               L 274/62
            
         Решение № 1/2016 на Съвместния комитет по изпълнението, създаден по силата на Споразумението за доброволно партньорство между Европейския съюз, от една страна, и Република Индонезия, от друга страна
   от 15 септември 2016 година
   относно началната дата на прилагане на схемата за разрешителни съгласно законодателството в областта на горите, управлението и търговията (FLEGT) [2016/1797]
   СЪВМЕСТНИЯТ КОМИТЕТ ПО ИЗПЪЛНЕНИЕТО,
   като взе предвид Споразумението за доброволно партньорство между Европейския съюз и Република Индонезия (наричано по-долу „споразумението“), което влезе в сила на 1 май 2014 г. след ратификация от страните по него,
   като има предвид, че:
   
               (1)
            
            
               В член 14, алинея 5, буква д) от споразумението се предвижда, че — след оценка на функционирането на индонезийската система за осигуряване на законността на дървения материал (СОЗДМ) въз основа на критериите, посочени в приложение VIII — Съвместният комитет по изпълнението постига съгласие за датата, от която ще се прилага схемата за разрешителни съгласно FLEGT.
            
         
               (2)
            
            
               В съвместната и независима оценка на индонезийската СОЗДМ се прави заключението, че индонезийската СОЗДМ е строга система, която отговаря на установените в приложение VIII към споразумението критерии за оценка на нейната оперативност.
            
         
               (3)
            
            
               Двете страни приключиха съответните си вътрешни процедури и се уведомиха взаимно чрез Съвместния комитет по изпълнението за своята готовност да започнат да прилагат системата за издаване на разрешителни съгласно FLEGT.
            
         
               (4)
            
            
               Съвместният комитет по изпълнението ще продължи да наблюдава прилагането на споразумението, като страните са определили съвместни действия, които ще бъдат приоритизирани през 2017 г., за да се гарантира ефективното му прилагане.
            
         ПРИЕ НАСТОЯЩОТО РЕШЕНИЕ:
   Член 1
   Схемата на разрешителни съгласно FLEGT започва да се прилага на 15 ноември 2016 г.
   Член 2
   Настоящото решение се изготвя в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и индонезийски език, като всички текстове са автентични. При разлики в тълкуването приоритет има текстът на английски език.
   Член 3
   Настоящото решение влиза в сила на 15 ноември 2016 г.
   
      Изготвено в Йогякарта, Индонезия, на 15 септември 2016 г.
      
         
            За Република Индонезия
         
         IB Putera PARTHAMA, PhD.
         
            Генерален директор по устойчиво управление на горите, Министерство на околната среда и горите, Индонезия
         
      
      
         
            За Европейския съюз
         
         Charles-Michel GEURTS
         
            Заместник-ръководител
         
         
            на Делегацията на ЕС към Индонезия и Бруней